Einár (artist)

Nils Kurt Erik Einar Grönberg, med kunstnernavnet Einár, (født 5. september 2002 i Stockholm, død 21. oktober 2021 i Hammarby Sjöstad) var en svensk rapper og låtskriver. På slutten av 2010-tallet og begynnelsen av 2020-tallet var han en av de mest populære artistene i Sverige.


== Biografi ==
Nils «Einár» Grönberg vokste opp i Enskededalen i den sørlige delen av Stockholm. Han var sønn av restauranteieren Erik Grönberg og den kjente skuespilleren Lena Nilsson. 
Grönberg begynte tidlig å legge ut rap-klipp på Instagram. Han fikk mer oppmerksomhet i 2018 med utgivelsen av sangen «Duckar Popo». Musikkvideoen til sangen hadde i april 2019 blitt vist over en million ganger på YouTube.Einár slo igjennom i 2019 med sangen «Katten i trakten». I mars gikk sangen inn på førsteplassen på Sverigetopplistan og lå der i tre uker. I april 2019 hadde sangen blitt spilt over 11 millioner ganger på Spotify og 2,5 millioner ganger på YouTube. Musikkvideoen er tilegnet en venn som ble skutt i Enskededalen på slutten av 2018, og handler ellers om en tøff jente. Sjangeren er rap, og musikkvideoen gjenspeiler et miljø dominert av våpen og narkotika.
Den 26. april 2019 ga Einár ut sangen «Rör mig». Den fikk nærmere 500 000 avspillinger på Spotify i løpet av et døgn, og i mai 2019 hadde den blitt spilt mer enn 3 millioner ganger.Under den svenske Grammisgalan 2020 vant Einár pris i kategoriene «Årets hiphop» og «Årets nykomling» for albumene Första Klass og Nummer 1, og var i tillegg nominert til prisen «Årets artist».


== Skuespillerkarriere ==
Einár spilte rollen som Benjamin i filmen Nobels testamente i 2012; dette var den tredje filmatiseringen av Liza Marklunds krimbøker. I 2013 spilte han rollen som Olof Berncik, sønnen til Örjan Rambergs rollefigur Karsten Berncik, i Dramatens oppsetning av Henrik Ibsens Samhällets stöttepelare (Samfundets Støtter). Utenfor scenen er skuespilleren Ramberg far til Einar Grönbergs halvbror.
I 2014 medvirket Grönberg i Dramatens oppsetning av Nico Spfinx of Ice, som er et skuespill basert på livet til den tyske artisten Nico.


== Drapet ==
Grönberg ble skutt og drept 21. oktober 2021 i Hammarby sjöstad i Stockholm. Skytingen skjedde rundt klokken 22:30, der en mann ble funnet skutt med opptil flere skuddskader utenfor en port. Han ble kjørt til sykehus, men klokken 00.45 kunngjorde politiet at livet hans ikke sto til å redde. Dagen etter drapet fortalte vitner til den svenske avisen Aftonbladet at drapet minnet om likvidering på kloss hold.


== Diskografi ==
Krediteringer er hentet fra iTunes.


=== Studioalbum ===
Första klass (2019)
Nummer 1 (2019)
Welcome to Sweden (2020)
Unge med extra energi  (2020)


=== EP-er ===
Einar (2022)


=== Singler ===
«Gucci» (2018)
«Duckar popo» (2018)
«Katten i trakten» (2019)
«Fusk» (med K27) (2019)
«Rör mig» (2019)
«Paigons» (med Juice) (2019)
«Min nivå» (med Dree Low) (2019)
«Paff Pass» (med Nilo) (2019)
«Nu vi skiner» (2019)
«Mamma förlåt» (med Sebastian Stakset) (2019)
«Tänker på mig» (med Black Moose og Danny Saucedo) (2019)
«Härifrån» (med Dizzy) (2019)
«Skrrt» (med K27) (2019)
«Drip 2 Hard» (2019)
«Sema7ni» (med Jelassi) (2019)
«Tesla» (med Macky) (2019)
«Inlåst» (med Sebastian Stakset) (2019)
«Frank Lucas» (2020)
«Ungen» (2020)
«Rymden och tillbaka» (med Stress) (2020)
«Pop Smoke» (med 5iftyy og Moewgli) (2020)
«Feelings» (med Sami) (2020)
«Sätter dom på plats» (2021)
«9 månader» (med Dani M) (2021)
«Trendsetter» (med 23) (2021)
«VOI» (med Dani M) (2021)
«Haparanda» (2021)
«Chiquita» (med 5iftyy) (2021)
«Dansa» (med Adaam) (2021)
«Fast här i trakten» (med VC Barre og Trobi) (2021)
«Din låt» (med Victor Leksell) (2022)


== Referanser ==


== Eksterne lenker ==
(en) Einár på Discogs 
(en) Einár på MusicBrainz 
(en) Einár på Spotify 
(en) Einár på Last.fm 
(en) Einár på Genius — sangtekster 
(en) Einár på AllMusic 
Einár på Instagram 
Einár på YouTube